Parlimen Australia

Parlimen Australia (secara rasmi Parlimen Persekutuan, juga dipanggil Parlimen Komanwel) ialah cabang perundangan kerajaan Australia. Ia terdiri daripada tiga unsur: Mahkota (diwakili oleh Gabenor Jeneral), Senat dan Dewan Perwakilan. Gabungan dua dewan yang dipilih, di mana ahli-ahli Senat mewakili negeri-negeri dan wilayah manakala anggota Dewan mewakili bahagian pilihan raya mengikut penduduk, dimodelkan mengikut Kongres Amerika Syarikat. Melalui kedua-dua dewan, bagaimanapun, terdapat eksekutif yang bersatu, yang diambil dari sistem Westminster.

Dewan 
Ahli-ahli Dewan Perwakilan (ketika ini berjumlah 150 orang) bertanggungjawab memilih Perdana Menteri dan semua menteri dalam kabinet. Selalunya Dewan Perwakilan dianggap sebagai kuasa eksekutif dalam Kerajaan Persekutuan Australia. Sejak dahulu Senat dianggap sebagai dewan yang mengehadkan kuasa eksekutif dan melindungi hak kenegerian. Walau bagaimanapun pada zaman sekarang Senat dilihat semakin kurang penting melindungi hak kenegerian dan sebaliknya lebih melindungi hak orang minoriti. Sifat ini kerana Senat biasanya terdiri daripada banyak parti politik. Parti politik yang tidak mempunyai ramai penyokong juga mempunyai wakil dalam Senat. 

Ini sangat berbeza dengan Dewan Perwakilan. Dewan Perwakilan biasanya terdiri daripada ahli dua parti politik sahaja. Parti politik yang memiliki hampir semua kerusi dalam Dewan Perwakilan ialah Parti Liberal dan Parti Buruh Australia. Cuma beberapa orang ahli Dewan Perwakilan sahaja yang tidak dari kedua parti ini. Dua parti yang tersebut juga memegang kebanyakan kerusi dalam Senat tetapi tidak cukup banyak sehingga dewan itu boleh dianggap sebagai dewan hak minoriti.

Sejarah 
Dari tahun 1996 sehingga tahun 2007 Gabungan Konservatif (Parti Liberal dan Parti Kebangsaan) pegang kuasa dalam Kerajaan Persekutuan. Pada pilihanraya 1996, 1998, 2001 dan 2004 mereka mengalahkan Parti Buruh. Pada Pilihanraya 2004 mereka berjaya menang majoriti (lebih dari setengah) kerusi dalam Senat. Kejadian ini sangat jarang dalam Politik Australia. Kali lepas jadi begitu merupakan tahun 1977 bila Kerajaan Malcolm Fraser menang begitu juga. 

Sepanjang tempoh ini (1996 - 2007) Perdana Menteri Australia ialah John Howard. Walau bagaimana pada pilihan 2007 Gabungan Konservatif (dipanggil dalam Australia sebagai "Gabungan" sahaja) mengalah kepada Buruh. Sejak 2007 Buruh pegang kuasa dalam semua Kerajaan Negeri dan dalam Kerajaan Persekutuan juga. Sejak Pilihanraya 2007 Perdana Menteri Australia ialah Kevin Rudd.

Lihat juga 
 Dewan Perwakilan Australia

Politik Australia
Badan perundangan